Дамян Дамянов
Обяснение в любов

chitanka.info

Колкото щастлив да съм от теб,

колкото и с теб да съм гальовен,

ах, прости ми, този свят свиреп

между двама ни стърчи отровен.

Да, стърчи настръхнал, зъл, суров.

Излекува ли той свойте рани,

стане ли от нелюбов любов,

белким време за любов остане…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.